Klimovsko specializuotoji šovinių gamykla

Klimovsko specializuotoji šovinių gamykla () – Maskvos srities Klimovsko mieste veikianti įmonė, gaminanti šaudmenis ir ginklus.

Istorija 
1936 m. netoli Podolsko pradėtos šovinių gamyklos statybos. Gamykla buvo pavadinta Novopodolsko šovinių gamykla, o tų pačių metų gruodžio 30 d. gavo oficialų numerį – tapo gamykla Nr. 188.

4-to dešimtmečio pabaigoje gamykla jau gamino tuo metu kariuomenei reikalingiausius šovinius – šautuvų 7,62×54 mm R ir pistoletų 7,62×25 mm TT. 1941 m. pradžioje jau gamino ir pirotechninius mišinius, dar 6 tipus 7,62 mm šovinių bei 12,7×108 mm šovinius.

1943 m. gamyklos bazėje buvo įkurtas Šovinių projektavimo mokslo tiriamasis institutas (Научно-исследовательский институт проектирования патронов), kitaip NII-44 (НИИ-44).

Karo metais šovinių gamyba gamykloje padidėjo 19 kartų. Už nuopelnus karo metais gamykla buvo apdovanota 1 laipsnio Tėvynės karo ordinu ir Raudonąja vėliava.
Novopodolsko gamykla tapo pagrindine šovinių 7,62×39 mm gamintoja, joje ėmė veikti eksperimentinės automatizuotos automatų šovinių gamybos linijos. Gamyklos pajėgumas pasiekė iki 1 mlrd. šovinių per metus.

1960 m. gamykla buvo pervadinta, tapo Klimovsko štampavimo gamykla (Климовский штамповочный завод, КШЗ).

2000 m. gamyklos šoviniai su nikeliuotomis tūtelėmis buvo eksponuojami tarptautinėje Niurnbergo ginklų parodoje IWA, po kurios buvo pasirašytas kontraktas šių šovinių tiekimui eksportui. Vėliau gamykla ėmė gaminti 6 modifikacijas 7,62×39 mm šovinių su bimetalinėmis tūtelėmis.

Tada ėmė gaminti KŠZ (КШЗ) markės šovinius:
 sportinius pistoletų šovinius 9×19 mm Parabellum ir 9×18 mm Makarov;
 medžioklinius šautuvų šovinius 5,56 mm Magnum, 5,56×45 mm (.223 Remington), 7,62×51 mm (.308 Winchester);
 automatų šovinius su padidintos pramušamosios gebos kulkomis.

2001 m. atviroji akcinė bendrovė KŠZ buvo performuota į UAB „Klimovsko specializuotoji šovinių gamykla“. Rusijos vyriausybės nutarimu Didžiojo Tėvynės karo ordinas ir Raudonoji vėliavai perduoti naujai suformuotai įmonei.

2006 m. gamykla pardavė produkcijos už daugiau kaip 1 mlrd. rublių. Gamykla modernizavo savo įrangą.
Gamykloje įkurtas mokslinis konstravimo techninis centras.

2008 m. gamyklai suteiktas Jurijaus Andropovo vardas.

Klimovsko specializuotoji šovinių gamykla yra strategiškai svarbi Rusijos Federacijos gynybos pramonės gamykla.

Produkcija 
Dabartiniai gamyklos gaminiai:
 šoviniai:
 9 mm pistoletų koviniai – 9×19 mm Parabellum, 9×17 mm Kurz
 9 mm pistoletų specialieji – SP-7 ir SP-8,
 7,62 mm pistoletų specialieji – SP-4,
 9 mm snaiperiniai – SP-5 ir SP-6,
 7,62 mm automatų šoviniai 7,62×39 mm (koviniai ir medžiokliniai),
 5,66 mm specialieji šoviniai povandeniniams automatams APS,
 5,6 mm šoviniai .22 LR ir .22 Short (sportiniai ir medžiokliniai),
 6,8 mm statybiniai šoviniai,
 9 mm pistoletų trauminiai šoviniai,
 4,5 mm pneumatinių ginklų kulkos,
 ginklai:
 9 mm dujiniai (trauminiai) pistoletai Horhe;
 4,5, 5,5 ir 6,35 mm pneumatiniai balioniniai šautuvai Horhe-Jäger.

Apdovanojimai 
  1 laipsnio Tėvynės karo ordinas (1970 m.)
  Kovinė Raudonoji vėliava

Nuorodos 
 Сайт Климовский специализированный патронный завод  (svetainė)
 Сайт газеты „Заводская Правда“ 
 Канал на youtube.com

Karinės technikos gamintojai